Diari Oficial de la Generalitat Valenciana


Sumari del DOGV 9908, del 05-08-2024 (2024/7048)

ANUNCI d'informació pública de les sol·licituds d'autorització administrativa prèvia, autorització administrativa de construcció i declaració, en concret, d'utilitat pública, i estimació d'impacte ambiental, corresponent a la nova subestació transformadora de repartiment de 66/20 kV STR Baix Segura (Elx), i projecte de línia subterrània d'alta tensió de 66 kV, doble circuit, des de nova subestació transformadora fins a línia subterrània d'alta tensió denominada STR El Molar a L/Santa Pola - Elx Sud en San Fulgencio i Elx (Alacant). ATASCT/2022/117/03 i ATLINE/2023/26/03
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9908

Data del DOGV
:   05-08-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/7048

CVE
:   VQRZ-C-7856-4207

Data del document
:   24-05-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; en l'article 54 de la Llei 24/2013, de 26 de desembre, del sector elèctric; en els articles 125 i 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 36 de la Llei 21/2013, de 9 de desembre, d'avaluació ambiental; en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental, ien aplicació de l'article 72 de la Llei 39/2015, d'1 d'octubre, del procediment administratiu comú de les administracions públiques, sobre simplificació administrativa i concentració de tràmits, se sotmet a informació pública la sol·licitud d'autorització administrativa prèvia, autorització administrativa de construcció i declaració, en concret, d'utilitat pública amb estimació d'impacte ambiental de les instal·lacions elèctriques corresponents als expedients assenyalats i que tenen íntima connexió, que s'indica:

Peticionari: i-DE, Redes Eléctricas Inteligentes, SAU, amb CIF A-95075578, i domicili al carrer de Calderón de la Barca, 16, Alacant.

Objecte de la sol·licitud: sol·licitud d'autorització administrativa prèvia, autorització administrativa de construcció i declaració, en concret, d'utilitat pública ambestimació d'impacte ambiental, de nova subestació transformadora de repartiment de 66/20 kV STR Baix Segura i de la línia subterrània d'alta tensió 66 kV, doble circuit, des de nova subestació transformadora fins a línia subterrània d'alta tensió denominada STR El Molar a L/Santa Pola - Elx Sud.

Emplaçament de la subestació transformadora: l’STR Baix Segura estarà situada al terme municipal d'Elx, província d'Alacant. La seua cota aproximada d’explanació se situa en els 27,5 m sobre el nivell de la mar.

La parcel·la destinada a la instal·lació es localitza en la coordenada georeferenciada (coordenades UTM) següent: X: 702.017,00; Y: 4.224.288,00.

Emplaçament de la línia a 66 kV: termes municipals de San Fulgencio i Elx, província d'Alacant.

Documents sotmesos a informació pública:

– Projecte. Denominació: projecte tècnic administratiu de nova subestació transformadora de repartiment de 66/20 kV STR Baix Segura

– Projecte. Denominació: projecte de línia subterrània d'alta tensió de 66 kV, doble circuit, des de nova subestació transformadora fins a línia d'alta tensió denominada STR El Molar a L/Santa Pola - Elx Sud.

– Estudi d'impacte ambiental.

– Estudi d'integració paisatgística.

– Document de síntesi STR Baix Segura.

– Document de síntesi LAT subterrània a 66 kV.

– Relació de béns i drets.

> Pressupost de la subestació transformadora: 3.249.291,23 €.

> Pressupost de la línia 66 kV: 1.435.940,78 €.

> Característiques principals de la línia 66 kV:

– Tensió 66 kV.

– Longitud: 2 x 2.378 metres, íntegrament subterrània.

– Inici: nova subestació a construir STR Baix Segura.

– Final: entroncaments a realitzar amb LSAT existent l-07, denominada STR El Molar a Línia Santa Pola - Elx Sud.

– Capacitat de transport: 50.594,15 kW.

– Tipus de conductor: HEPRZ1 36/66 kV 1 x 630 K Al + H155 mm2  Al.

> Característiques de la subestació transformadora:

– Nivell de tensió: 66/20 kV.

– Potència de transformació: 50 MVA.

– Sistema de 66 kV compost per: dos posicions de línia subterrània blindades d'exterior amb interruptor; dos posicions de transformador de potència blindades d'exterior, T-1 i T-2 amb interruptor; una posició de partició de barres blindades d'exterior amb interruptor; dos posicions de mesura convencionals d'intempèrie sense interruptor, instal·lades en els dos extrems de les barres col·lectores principals.

– Sistema de 20 kV compost per: cel·les de 20 kV en configuració blindada d'interior de simple barra partida que s'alimentarà des dels transformadors 66/20 kV (T-1 i T-2). Està formada per dos mòduls de cel·les normalitzades d'execució metàl·lica per a interior, constituït en total per les següents posicions:

Mòdul 1: una posició de transformador blindada d'interior; sis posicions de línia blindades d'interior amb interruptor; una posició de mesura de tensió en barres blindada d'interior sense interruptor, instal·lada en la cel·la física corresponent a una altra de les posicions del mòdul; una posició d’unió blindada d'interior amb interruptor, instal·lada en una cel·la física. Addicionalment, a mode de reserva, una posició blindada d'interior amb interruptor sense equipar.

Mòdul 2: una posició de transformador blindada d'interior amb interruptor (per a alimentació a les barres col·lectores); sis posicions de línia blindades d'interior amb interruptor; una posició d'alimentació a transformador de servicis auxiliars blindada d'interior sense interruptor; una posició de mesura de tensió en barres blindada d'interior sense interruptor, instal·lada en la cel·la física corresponent a una altra de les posicions del mòdul; una posició d'unió de barres blindada d'interior, instal·lada en una cel·la física sense interruptor. Addicionalment, a mode de reserva, una posició blindada d'interior amb interruptor sense equipar.

Transformador de servicis auxiliars: les cel·les de servicis auxiliars alimenten dos transformadors trifàsics de 250 kVA.

Reactància i resistències de connexió a terra: dos reactàncies trifàsiques de connexió a terra de 1.000 A - 10 segons, en sèrie amb dos resistències monofàsiques de connexió a terra de 500 A - 15 segons, en les eixides de 20 kV de cada transformador de potència.

Bateries de condensadors: dos posicions futures (una per mòdul) per a bateries de condensadors de 3,6 MVAr.

Els projectes seran exposats per a consulta pública en la següent adreça electrònica: <http://www.indi.gva.es/web/energia/inicio>, en castellà i <http://www.indi.gva.es/va/web/energia/inicio>, en valencià, en l'apartat «Informació pública», disponibles l'endemà de la publicació.

La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació exposada en l'adreça electrònica indicada o presencialment en el Servici Territorial d'Indústria, Energia i Mines, situat al carrer de Churruca, 29, d'Alacant, així com dirigir a l’esmentat servici territorial les al·legacions que es consideren oportunes en el termini de trenta dies hàbils comptador a partir de l’endemà de la publicació d'este anunci, les quals es podran presentar via telemàtica a través de la seu electrònica de la Generalitat, accedint al següent enllaç <http://www.gva.es/es/inicio/procedimientos?id_proc=18165&version=amp>, o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.

La incompareixença en este tràmit no impedirà als interessats interposar els recursos procedents contra la resolució definitiva del procediment.

*Relació de béns i drets ATLINE/2023/26/03 I ATASCT/2022/117/03*

|  |  |  |  |  |  |  |  |
| --- | --- | --- | --- | --- | --- | --- | --- |
| *Finca projecte* | *Cadastre* | | *Titular* | *Superfície cadastral (m**2**)* | *Afecció* | | *Qualificació / ús / naturalesa* |
| *Polígon /*  *illa /*  *sector* | *Parcel·la* | *Afecció de*  *ple domini (m**2**)* | *Servitud*  *de pas (m**2**)* |
| 30757J98893730 | 43 | 42 | Nordfjaeran  Halvard | 31.467 | 5.044,61 | – | Rústica / agrària |
| 52726F82081492 | 43 | 9003 | Comunitat de Regants Nuevos Riegos El Progreso de Elche | 1.267 | – | 188,11 | Rústica / agrària |

  
  

Alacant, 24 de maig de 2024

Rosa María Aragonés Pomares

Cap del Servici Territorial d'Indústria, Energia i Mines d'Alacant